OpenLLM-France/wikimedia huggingface dataset:
# The Dead Pool

The Dead Pool (euskaraz Heriotzaren Putzua) 1988ko Buddy Van Horn estatubatuar zinema zuzendariaren ekintza filma bat da. Clint Eastwood, Patricia Clarkson, Liam Neeson, Evan C. Kim, David Hunt eta Jim Carrey aktoreek antzeztu zuten.
Harry Zikina Callahan inspektorearen saileko azken filma izan zen, aurreko filmak Dirty Harry (1971), Magnum Force (1973), The Enforcer (1976) eta Sudden Impact (1983) izan ziren.

## Argumentua

Oharra: Atal honek istorio osoa edo amaiera argitzen du.
Harry Callahan (Clint Eastwood) bere kasuak konpontzeko metodo ez oso ohikoak erabiltzen dituen San Frantziskoko polizia da. Oraingo honetan, norbaitek erailko dituen hiriko zortzi pertsona ezagunen zerrenda bat ahoz-aho dabil eta haiek nola heriotzei buruzuko zurrumuruak hedatu dira. Zerrenda horretan idatzia dagoen pertsona horietako bat Callahan inspektorea bera da, hain zuzen ere, kasu hau argitzeko arduraduna.

## Aktoreak

* Clint Eastwood: Harry Callahan inspektorea
* Patricia Clarkson: Samantha Walker
* Liam Neeson: Peter Swan
* Evan C. Kim: Al Quan inspektorea
* David Hunt: Harlan Rook
* Michael Currie: Donnelly kapitaina
* Michael Goodwin: Ackerman tenientea
* Jim Carrey: Johnny Squares
* Anthony Charnota: Lou Janero
* Ronnie Claire Edwards: Molly Fisher
* Louis Giambalvo: Gus Wheeler
* Charles Martinet: komisaldegiko kazetaria

## Kanpo estekak

* The Dead Pool filmaren IMDBko fitxa irakurgai (Ingelesez)
* Datuak: Q263460
# The Dead Zone (eleberria)

The Dead Zone Stephen King estatubatuar idazlearen beldurrezko eleberri bat da. 1981ko abuztuan Viking Press argitaletxeak argitaratu zuen.

## Argumentua

John Smith esnatu zenean lau urtez koman egon zela jakiteak zeharo izutu zuen. Are eta gehiago etorkizuneko gertakizunak iragartzeko nahiz pertsonen iragana jakiteko ahalmena bereganatu zuela jabetzeak. AEBetako presidenterako hautagaia zen Greg Stillson izeneko gizon maltzur hark hauteskundeak irabazi eta gizateria gerra nuklear batean sartuz mundua suntsituko zuela ere bazekien. Hortaz, hondamendia gauzatu ez zedin hura hiltzea beste irtenbiderik ez zuen.

## Zinema

* The Dead Zone (filma): 1983an David Cronenbergek zuzendu eta Christopher Walken eta Martin Sheen aktoreek antzeztutako filma bat da.

## Kanpo estekak

* Datuak: Q466790
* Multimedia: The Dead Zone (novel) / Q466790
# The Decemberists

The Decemberists indie pop musika taldea da, Portlanden 2001ean sortua. Errusian 1825ean izandako matxinadatik datorkio izena. Haien kantetan asmatutako istorioak eta pertsonaiak dira hizpide, gehienetan narrazio-ildo bati jarraikiz.
The Decembrists taldeak 2001ean bertan plazaratu zuten lehendabiziko diskoa (Castaways and Cutouts). Gero, Kill Rock Stars disketxera joanda, Her Majesty the Decemberists eta Picaresque album arrakastatsuak kaleratu zituzten. Horren ondoren, Capitol Records disketxera joan ziren, eta haiekin prestatu dituzte azken diskoak: The Crane Wife eta The Hazards of Love.

## Diskografia

* As It Ever Was, So It Will Be Again (2024)
* I'll Be Your Girl (2018)
* What a Terrible World, What a Beautiful World (2015)
* The King Is Dead (2011)
* The Hazards of Love (2009)
* The Crane Wife (2006)
* The Tain (2005)
* Picaresque (2005)
* Billy Liar (2004)
* Her Majesty (2003)
* 5 Songs (2003)
* Castaways and Cutouts (2002)

## Kanpo estekak

* Datuak: Q930112
* Multimedia: The Decemberists / Q930112
# The Deep Blue Sea (2011ko filma)

The Deep Blue Sea (euskaraz Itsaso Urdin Sakona), 2011ko Terence Davies britainiarrak zuzendutako amodiozko drama film bat da. Terence Rattigan antzerkigilearen 1952ko izenburu berdineko antzezlanean oinarritua dago. Rachel Weisz, Tom Hiddleston, Simon Russell Beale eta Harry Hadden-Paton aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1950, Londres, garaiko britainiar giro puritanoan, Hester Collyer (Rachel Weisz) emakume gaztea Goi Auzitegiko Sir William Collyer (Simon Russell Beale) epaile adinduaren emaztea da eta bizimodu pribilegiatua du. Baina denen ustekaberako dena aldatuko da, Hesterrek bere senarra abandonatu eta erabat maitemindu berri den Freddie Page (Tom Hiddleston) gizon gazte eta RAFeko pilotu ohi galaiarekin bizitzen jarriko da.

## Aktoreak

* Rachel Weisz: Hester Collyer
* Tom Hiddleston: Freddie Page
* Simon Russell Beale: Sir William Collyer
* Harry Hadden-Paton: Jackie Jackson
* Ann Mitchell: Elton andrea
* Sarah Kants: Liz Jackson
* Karl Johnson: Miller jauna
* Barbara Jefford: Collyerren ama
* Oliver Ford Davies: Hesterren aita

## Kanpo estekak

* IMDBko filmak ikusgai (Ingelesez)
* Datuak: Q1635863
# The Deconstruction

The Deconstruction Eels bandaren hamabigarren estudio-lana da, 2018an kaleratutakoa. Taldeko buruak, Mark Oliver Everettek, eta Mickey Petraliak ekoiztutako lana da.

## Abestien zerrenda

Abesti guztiak Mark Oliver Everettek idatziak dira.
* "The Deconstruction" – 4:10
* "Bone Dry" – 3:42
* "The Quandary" – 0:54
* "Premonition" – 3:12
* "Rusty Pipes" – 4:04
* "The Epiphany" – 2:18
* "Today Is the Day" – 3:03
* "Sweet Scorched Earth" – 3:02
* "Coming Back" – 0:58
* "Be Hurt" – 3:59
* "You Are the Shining Light" – 3:39
* "There I Said It" – 2:50
* "Archie Goodnight" – 0:48
* "The Unanswerable" – 2:08
* "In Our Cathedral" – 3:19

## Lankideak

    Eels
* Mark Oliver Everett – ahotsa, gitarra, ekoizpena
* Koool G Murder – baxua
* P-Boo – gitarra

## Kanpoko lotura

* The Deconstruction lanari dagokion lotura Eels taldearen webgunean

## Kanpo estekak

* Datuak: Q47456267
# The Deep (1977ko filma)

The Deep (euskaraz Sakontasuna), 1977ko Peter Yates ingeles zinema zuzendariaren abenturazko film bat da. Peter Benchley idazlearen izenburu berdineko eleberrian oinarritua dago. Robert Shaw, Jacqueline Bisset, Nick Nolte, Louis Gossett eta Eli Wallach aktoreek antzeztu zuten. Soinu banda John Barry musikagileak konposatu zuen.

## Argumentua

Oharra: Atal honek istorio osoa edo amaiera argitzen du.
Gail Berke (Jacqueline Bisset) eta David Sanders (Nick Nolte) Bermudetan oporraldia igarotzen ari diren bikotea da. Urpekaritzan ari direnean, bapatean, hondoratutako espainiar itsasontzi batekoa den domina bat eta morfina-anpoila bat topatuko dituzte. Aurkikuntza honek Romer Treece (Robert Shaw) urpekari aditua eta altxo-ehiztariarekin kontaktuan jartzera bultzaraziko ditu, baina morfina-anpoilak Henri 'Cloche' Bondurant (Louis Gossett Jr.) droga-trafikatzailea beren atzetik jarraika izatea suposatuko die.

## Aktoreak

* Robert Shaw: Romer Treece
* Jacqueline Bisset: Gail Berke
* Nick Nolte: David Sanders
* Louis Gossett Jr.: Henri 'Cloche' Bondurant (kredituetan Louis Gossett)
* Eli Wallach: Adam Coffin
* Dick Anthony Williams: Slake
* Earl Maynard: Ronald
* Bob Minor: Wiley
* Teddy Tucker: Portuzaina
* Robert Tessier: Kevin
* Lee McClain: Johnson
* Colin Shaw (Roberten semea benetako bizitzan): Romer Treece gaztea

## Kanpo estekak

* IMDBko fitxa irakurgai (Ingelesez)
* Datuak: Q494367
# The Deadly Companions

The Deadly Companions (euskaraz Konpainia Hilkorra), 1961eko Sam Peckinpah estatubatuar zinema zuzendariaren western film bat da. A. S. Fleischman idazlearen izenburu berdineko eleberrian oinarritua dago. Maureen O'Hara, Brian Keith, Steve Cochran eta Chill Wills aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Yellowleg (Brian Keith) Batasuneko serjentu ohiak Turk (Chill Wills) Konfederazioko iheslaria eta Billy Keplinger (Steve Cochran) pistolariabanku lapurreta bat antolatzeko konbentzituko ditu. Lapurretan zehar, beste lapur talde bat agertu eta bi taldeen arteko tiroketa jazoko da. Tiroketa izugarri honen ondorioz tartean zegoen bederatzi urteko mutiko bat hilik suertatuko da. Mutikoaren heriotzak atsekabeturik, mutikoaren hil berriaren Kit Tilden (Maureen O'Hara) ama alarguna eta semetxoaren gorpua Siringora eskoltatuko dituzte, Kitek mutikoaren gorpua aitaren hilobiaren alboan lurperatu nahi baitu, Siringo apatxeen lurraldean dagoen urruneko herria da.

## Aktoreak

* Maureen O'Hara: Kit Tilden
* Brian Keith: Yellowleg
* Steve Cochran: Billy Keplinger
* Chill Wills: Turk
* Strother Martin: Parson
* Will Wright: Acton doktorea
* Jim O'Hara: Cal, General Store
* Peter O'Crotty: Hila Cityko alkatea
* Billy Vaughan: Mead Tildon Jr.
* Big John Hamilton: Apustularia (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q2629763
* Multimedia: The Deadly Companions / Q2629763
# The Death of Stalin

The Death of Stalin, 2017. urtean Armando Iannucci eskoziarrak zuzendutako film satirikoa da, La mort de Staline komikian oinarrituta.

## Argumentua

Oharra: Atal honek istorio osoa edo amaiera argitzen du.
1953. urteko martxoaren 2ko gauean Iosif Stalin hil zen, eta haren hiletaren aurreko egunak erakusten ditu filmak, satiraz betetako kontakizunean. Azpijoko ugari izanen dira hura ordezkatzeko.

## Aktoreak

* Steve Buscemi: Nikita Khrustxev
* Simon Russell Beale: Lavrenti Beria
* Paddy Considine: Andrejev kamarada
* Rupert Friend: Vasily Stalin
* Jason Isaacs: Georgi Zhukov
* Michael Palin: Viatxeslav Molotov
* Andrea Riseborough: Svetlana Stalina
* Jeffrey Tambor: Georgi Malenkov
* Adrian Mcloughlin: Iosif Stalin
* Olga Kurylenko: Maria Iudina
* Paul Whitehouse: Anastas Mikoian
* Paul Chahidi: Nikolai Bulganin
* Dermot Crowley: Lazar Kaganovitx
* Justin Edwards: Spartak Sokolov
* Richard Brake: Tarasov
* Jonathan Aris: Mezhnikov
* Roger Ashton-Griffiths: musikaria
* James Barriscale: jenerala

## Erreferentziak

* ↑ «The Death of Stalin» Berria 2018-03-03.
* Datuak: Q24905490
* Multimedia: The Death of Stalin / Q24905490
# The Debt (2011ko filma)

The Debt (euskaraz Zorra) 2011ko John Madden ingeles zinema zuzendariak zuzendutako drama eta suspensezko film bat da. Assaf Bernstein israeldar gidoigilearen Ha-Hov (2007) filmaren berregokitzapena da. Helen Mirren, Sam Worthington, Jessica Chastain, Ciarán Hinds, Tom Wilkinson, Marton Csokas eta Jesper Christensen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1965, Rachel Singer (Jessica Chastain), David Petretz (Sam Worthington) eta Stephan Gold (Marton Csokas) Mossad israeldar inteligentzia agentziako hiru kide gaztek Bigarren Mundu Gerrako Holokaustoan parte hartu zuen Dieter Vogel (Jesper Christensen), ezizenez "Birkenauko zirujaua", gerra kriminal nazi garrantzitsua non ezkutatzen den topatu berri dute, hortaz berau atzematen saiatuko dira, baina naziak ihes egingo dienez, azkenean berau hil zutelako gezurra esatea adostuko dute.
1997an, jada Mossadetik erretiratuak dauden hiru kideek (Helen Mirren, Ciarán Hinds eta Tom Wilkinson) Ukraniako eroetxe batean, agure batek "Birkenauko zirujaua" dioela jakingo dute, alegia, iraganean ihes egin zien gerra kriminal nazia. Hortaz, iraganeko harekiko duten "zorra" kitatzen saiatuko dira.

## Aktoreak

* Helen Mirren: Rachel Singer 1997an
* Jessica Chastain: Rachel Singer 1965-1970 artean
* Ciarán Hinds: David Peretz 1997an
* Sam Worthington: David Peretz 1965-1970 artean
* Tom Wilkinson: Stefan Gold 1997an
* Marton Csokas: Stefan Gold 1965-1970 artean
* Jesper Christensen: Dieter Vogel
* Romi Aboulafia: Sarah Gold, Stefan eta Rachelen alaba

## Kanpo estekak

* The Debt filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1306837
# Thanstein

Thanstein Alemaniako udalerria da. Bavariako estatuan kokatuta dago, [[Schwandorf (barrutia)|Schwandorf]] barrutian. 2014an 989 biztanle zituen 27,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q546475
* Multimedia: Thanstein / Q546475
# Thanos

Thanos, Marvel Comics argitaletxearen komikietako superetsai bat da. Jim Starlinek sortua The Invincible Iron Man komikiaren 55. zenbakian (1973ko otsaila) lehenbiziko aldiz agertu zen. Marvel unibertsoko superetsai boteretsu eta arriskutsuenetako bat da.

## Pertsonaia

Titanen jaioa, Mentor (A'Lars) eta Sui-San izeneko Eternals izakien semea da. 2,60 metroko izaki ahalguztiduna da, berebiziko indarra, hilezkortasuna, telekinesia eta telepatia ditu eta materia nahieran eraldatuko dezake. Eskularru infinitoa eta Infinitoaren harribitxiek bere ahalmenak biderkatu eta unibertsoa keinu bakar batez suntsitzeko gaitasuna ematen diote.

## Zinema

Zineman Josh Brolin aktoreak antzeztu zuen.
* Avengers: Infinity War (2018)
* Avengers: Endgame (2019)
* Datuak: Q2276627
* Multimedia: Thanos / Q2276627
# Thiago dos Santos Costa

Thiago dos Santos Costa (1983ko otsailaren 28a - ) Brasilgo futbolaria da.
Hainbat futbol taldetan jokatu du, esaterako Ehime FC.

## Kanpo loturak

* (Japonieraz) J.League Data Site
* Datuak: Q7783865
# Thiago de Lima

Thiago de Lima (1988ko irailaren 25a - ) Brasilgo futbolaria da.
Hainbat futbol taldetan jokatu du, esaterako Thespakusatsu Gunma.

## Kanpo loturak

* (Japonieraz) J.League Data Site
* Datuak: Q22127537
# Thiais kantonamendua

Thiais kantonamendua Frantziako kantonamendu bat da. Marne Harana departamenduan dago, Île-de-France eskualdean. Guztira 3 udalerri ditu eta Thiais da bere hiriburua.

## Kanpo estekak

* Datuak: Q1291012
# Tetragonites

Tetragonites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12267912
# Tetragona quadrangula

Tetragona quadrangula erle espezie bat da, Tetragona generoan eta Apidae familian.

## Erreferentziak

* ↑ «Tetragona quadrangula» Encylopedia of Life.

## Kanpo estekak

* Datuak: Q3258693
# Tetragona goettei

Tetragona goettei erle espezie bat da, Tetragona generoan eta Apidae familian.

## Erreferentziak

* ↑ «Tetragona goettei» Encylopedia of Life.

## Kanpo estekak

* Datuak: Q2608117
# Tetraglenes

Tetraglenes Cerambycidae familiaren kakalardoak dira.

## Espezieak

Hauek dira espezieak:
* Tetraglenes annamensis Breuning, 1943
* Tetraglenes bacillarius Lameere, 1893
* Tetraglenes breviceps Kolbe, 1894
* Tetraglenes bucculenta Gahan, 1895
* Tetraglenes carinithorax Breuning, 1942
* Tetraglenes ceylonensis Breuning, 1942
* Tetraglenes crassicornis Hintz, 1919
* Tetraglenes diuroides Ritsema, 1885
* Tetraglenes flavovittatus Breuning, 1948
* Tetraglenes fusiformis Pascoe, 1866
* Tetraglenes grossepunctata Breuning, 1942
* Tetraglenes hirticornis Fabricius, 1798
* Tetraglenes insignis Newman, 1842
* Tetraglenes intermedia Breuning, 1954
* Tetraglenes nimbae Lepesme, 1952
* Tetraglenes phantoma Gerstaecker, 1871
* Tetraglenes rufescens Pic, 1927
* Tetraglenes setosa Breuning, 1942
* Tetraglenes somaliensis Breuning, 1952

## Erreferentziak

* ↑ https://www.biolib.cz/en/taxon/id11343/

## Kanpo estekak

* Datuak: Q14696554
* Espezieak: Tetraglenes
# Tetragona dorsalis

Tetragona dorsalis erle espezie bat da, Tetragona generoan eta Apidae familian.

## Erreferentziak

* ↑ «Tetragona dorsalis» Encylopedia of Life.

## Kanpo estekak

* Datuak: Q2594554
# Tetragonisca angustula

Tetragonisca angustula erle espezie bat da, Tetragonisca generoan eta Apidae familian.

## Erreferentziak

* ↑ «Tetragonisca angustula» Encylopedia of Life.

## Kanpo estekak

* Datuak: Q3108339
* Multimedia: Tetragonisca angustula / Q3108339
* Espezieak: Tetragonisca angustula
# Tetrafluoroetileno

Tetrafluoroetilenoa karbonoz eta fluoroz osatutako konposatu organikoa halogenatua da C$_2$F$_4$ formula duena. Industrian polimero fluoratuak prestatzeko usatzen da.

## Ezaugarriak

Tetrafluoroetilenoa etilenoaren deribatu bat da zeinetan hidrogeno guztiak fluoroz ordezkatuta baitaude. Gas kolorgea, usainik gabea eta apur bat toxikoa da. Beroaren edo suaren eraginik sukoia da eta, hainbat baldintzetan, lehergarria da.
Tetrafluoroetilenoa dienofilo oso ahaltsua da.

## Erabilera

Polimerizazio-prozesuetan monomero edo komonomero gisa baliatzen da. Politetrafluoroetilenoa edo tefloia lortzen da monomero gisa hutsik baliatzen denean. Etilenoaren komonomero moduan usatzen denean ETFE (EtilenoTetraFluoroEtileno) edo fluoia lortzen da. Bi polimero hauek erabilera handia dute, tefloiak batez ere.

## Sintesia

Tetrafluoroetilenoa kloroformotik abiatuta sintetizatzen da bi etapako erreakzio baten bidez difluorokarbenoa erreakzio-bitarteko gisa agertzen delarik.
    CHCl$_3$ + 2 HF → CHClF$_2$ + 2 HCl
    2 CHClF$_2$ → C$_2$F$_4$ + 2 HCl

## Erreferentziak

* ↑ (Ingelesez) «Oxidation reactions of tetrafluoroethylene and their products—I: Auto-oxidation» Tetrahedron 22 (6): 1765–1770. 1966-01-01 doi:10.1016/S0040-4020(01)82248-1. ISSN 0040-4020. (Noiz kontsultatua: 2021-05-02).
* ↑ (Ingelesez) Siegemund, Günter; Schwertfeger, Werner; Feiring, Andrew; Smart, Bruce; Behr, Fred; Vogel, Herward; McKusick, Blaine. (2000). «Fluorine Compounds, Organic» Ullmann's Encyclopedia of Industrial Chemistry (American Cancer Society) doi:10.1002/14356007.a11_349. ISBN 978-3-527-30673-2. (Noiz kontsultatua: 2021-05-02).

## Kanpo estekak

* Datuak: Q412460
* Multimedia: Tetrafluoroethylene / Q412460
# The 'Burbs

The 'Burbs, 1989ko Joe Dante estatubatuar zinema zuzendariak zuzendutako umore beltzeko film bat da. Tom Hanks, Bruce Dern, Carrie Fisher, Rick Ducommun, Corey Feldman, Wendy Schaal eta Henry Gibson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hinkley Hills fikziozko hiriko Mayfield Place auzoa estatubatuar hiri bateko ohiko auzoa bat da. Auzo honetan Klopek abizeneko bizilagun berriak bizitzen jarri berri dira.
Ray Peterson (Tom Hanks) bizilaguna eta Mark Rumsfield (Bruce Dern) eta Art Weingartner (Rick Duccomun) adiskideak Klopek bizilagun berrietaz susmatzen hasiko dira, etxetik inoiz atera ez eta beren sototik soinu eta argi bitxiak ateratzen baitira, gainera egun batez Walter Seznick (Gale Gordon) auzoko agurea eta betiko bizilaguna izan dena ere desagertu berri da.

## Mayfield auzoko bizilagunak

* 667: Walter Seznick
* 668: Ezezaguna
* 669: Klopek bizilagunak
* 670: Rumsfield bizilagunak
* 671: Peterson bizilagunak
* 672: Ricky Butler
* 673: Weingartner bizilagunak

## Aktoreak

* Tom Hanks: Ray Peterson
* Bruce Dern: Mark Rumsfield tenientea
* Carrie Fisher: Carol Peterson
* Rick Ducommun: Art Weingartner
* Corey Feldman: Ricky Butler
* Wendy Schaal: Bonnie Rumsfield
* Henry Gibson: Werner Klopek doktorea
* Brother Theodore: Osaba Reuben Klopek
* Courtney Gains: Hans Klopek
* Gale Gordon: Walter Seznick
* Dick Miller: Vic (zaborbiltzailea)
* Robert Picardo: Joe (zaborbiltzailea)
* Cory Danziger: Dave Peterson
* Franklyn Ajaye: 1. detektibea
* Rance Howard: 2. detektibea
* Heather Haase: Rickyren neskalaguna
* Nick Katt: Steve Kuntz
* Bill Stevenson: Rickyren laguna
* Gary Hays: Rickyren laguna
* Carey Scott: Rickyren laguna
* Kevin Gage: Polizia
* Dana Olsen: Polizia
* Brenda Benner: Walterren alaba
* Patrika Darbo: Suzette Weingartner

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q1740544
# The 13th Warrior

The 13th Warrior (euskaraz 13. Gerlaria) 1999ko John McTiernan estatubatuar zinema zuzendariaren abenturazko filma bat da. Michael Crichton idazlearen Eaters of the Dead ("Heriotzaren Jaleak") eleberrian oinarritua dago. Bertan, Antonio Banderas, Diane Venora, Dennis Storhoi, Vladimir Kulich eta Omar Sharif aktoreek anteztu zuten.

## Argumentua

Oharra: Atal honek istorio osoa edo amaiera argitzen du.
X. mendea. Ahmed (Antonio Banderas) arabiar noblea emakume bat gorteiatzeagatik bere herrialdetik erbesteratua da. Iparralderako bidaian bere tutorea Melchisidek (Omar Sharif) bidailagun du, han bikingoekin harremanetan jarriko delarik. Ahmedek bere adiskide arabiarrak laga eta bikingoekin batera haien herrira joango da, bertan herria erasotu eta jendea jaten ari den basati gudaroste baten berri izango dutelarik. Sorgin baten profeziaren arabera, bikingoak atzerritar baten laguntzaz garaile suertatuko dira, iragarpen horrek Ahmed bikingoei basatien aurkako borrokan laguntzera bultzatuko du.

## Aktoreak

* Antonio Banderas: Ahmad ibn Fadlan
* Diane Venora: Weilew erregina
* Vladimir Kulich: Buliwyf
* Dennis Storhøi: Herger
* Omar Sharif: Melchisidek
* Clive Russell: Helfdane
* Richard Bremmer: Skeld
* Tony Curran: Weath
* Eric Avari: Karabanako gidaria
* Sven Wollter: Hrothgar erregea
* Asbjorn Riis: Halga

## Kanpo estekak

* The 13th Warrior filmaren IMDBko fitxa irakurgai (Ingelesez)
* Datuak: Q748030
# The 2nd Law: Isolated System

The 2nd Law: Isolated System (euskaraz 2. Legea: Sistema Isolatua) Muse pop rock musika taldearen abesti bat da. 2012an The 2nd Law diskoaren barnean argitaratu zuten.

## Kanpo estekak

* The 2nd Law: Isolated System abestiaren bideoklipa ikusgai eta entzungai (Ingelesez)
# TheGrefg

David Canovas Martínez, TheGrefg izenarekin ezaguna (Alhama de Murcia, 1997ko apirilaren 24a) espainiar youtuberra da. 2019ko apirilaren 3an 10 milioi jarraitzaile izatera iritsi zen Youtubeko bere kanalean. Bere lehen bideoa 2012ko otsailaren 2an igo zuen, 14 urte zituela. Call of Duty-ren bideoak igotzen hasi zenean bihurtu zen ospetsu eta urte batzuetara Clash Royale jokoarekin jarraitu zuen. Azken urteetan, Fortnite bideo-jokoaren bideoak egin ditu eta 10 milioi jarraitzaile izatera iritsi zenean, film bat egin zuen Fortnite jokoan oinarritua. 2021eko urtarrilaren 12an Twitch plataforman inoizko ikusle gehien izan zuen pertsona izan zen, 2,5 milioi ikuslerekin.
Rescue in White Angel (The G-Squad) eta Los Secretos de Youtube liburuen egilea da eta Team Heretics: Everything You Need to Know About Sports, liburua ere argitara du Goorgo eta Methodz-ekin batera.

## Biografia

TheGrefg oso ospetsua da Youtuben Call of Duty, FIFA eta Fornite bezalako bideojokoei buruz egiten dituen iruzkinengatik, eta baita gameplay-engatik ere. Kirol elektronikoetan aritzen diren hainbat pertsona biltzen dituen Team Heretics-eko kide da eta gaur egun Andorran bizi da talde horretako beste hainbat kiderekin.

## Twitch-eko ikusle errekorra

Youtuben bideoak egiteaz gain, Twitcheko kanalean ere zuzenekoak egiten ditu. 2021eko urtarrilaren 12an plataforma honetako ikusle errekorra lortu zuen, Fortnite jolaseko bere "skin"-a aurkezteko egin zuen zuzenekoan 2,5 milioi ikusle baino gehiago bildu zituelako.

## Erreferentzia

* ↑ www.laopiniondemurcia.es (Noiz kontsultatua: 2020-11-23).
* ↑ (Gaztelaniaz) Rodríguez, Víctor. (2016-07-06). «TheGrefg, el sueño de ser youtuber» Cadena SER (Noiz kontsultatua: 2020-11-23).
* ↑ (Ingelesez) «TheGrefg llega a los 10 millones de suscriptores en YouTube» Dexerto 2019-04-04 (Noiz kontsultatua: 2021-01-12).
* ↑ (Gaztelaniaz) eSports, Movistar. (2019-04-15). «TheGrefg estrena una 'película' basada en Fortnite» Movistar eSports (Noiz kontsultatua: 2021-01-12).
* 1 2 (Gaztelaniaz) «El gamer murciano TheGrefg logra récord de visualizaciones en la plataforma Twitch» El Correo 2021-01-12 (Noiz kontsultatua: 2021-01-12).
* ↑ Grefg,. Rescate en White Angel. ISBN 978-84-9043-814-5. PMC 978292972. (Noiz kontsultatua: 2021-01-12).
* 1 2 (Gaztelaniaz) «TheGrefg, el nuevo Rubius, tributa en Andorra: "Donar lo que gano por amor a mi país... no lo veo"» ELMUNDO 2018-11-30 (Noiz kontsultatua: 2021-01-12).
* ↑ (Gaztelaniaz) «Team Heretics publica un libro con consejos para triunfar en los eSports» La Vanguardia 2019-06-03 (Noiz kontsultatua: 2021-01-12).

## Kanpo estekak

* Datuak: Q63395208
* Multimedia: TheGrefg / Q63395208
# The 2nd Law: Unsustainable

The 2nd Law: Unsustainable (euskaraz 2. Legea: Eutsiezina) Muse pop rock musika taldearen abesti bat da. 2012an The 2nd Law diskoaren barnean argitaratu zuten.

## Kanpo estekak

* The 2nd Law: Unsustainable abestiaren bideoklipa ikusgai eta entzungai (Ingelesez)